Annonce

Uden for byen ligger de allerede. Men mandag formiddag fik Aarhus Midtby de første skinner til byens kommende letbane, der åbner i 2017.

Skinnerne blev placeret i den nederste del af Nørrebrogade ved Nørregade. Længere oppe ved Nordre Ringgade bliver den til Randersvej.

Skinnerne faldt på plads lidt efter kl. 11 mandag og blev lagt i armering af metal.

Hvert skinnestykke er 18 meter langt og vejer 1080 kg.

De første 180 meter skinner er formentlig lagt i løbet af mandagen.

Herefter skal der støbes omkring skinnerne, og så kan arbejdet gå videre med at lægge det omfattende net.